Patavinitas
Patavinitas est vocabulum de nomine urbis Patavii tractum et adhibitum ad orationem Patavinorum describendam, sed dubiae significationis.

Eo vocabulo ad proprietatem quandam verborum Titi Livii vituperandam, qui a Patavio ortus est, Pollio utebatur, sicut Quintilianus in sua institutione oratoria duobus locis tradit: Pollio reprendit in Livio Patavinitatem et in Tito Livio, mirae facundiae viro, putat inesse Pollio Asinius quandam Patavinitatem. Nos non scimus pro certo, quam rem Pollio hoc vocabulo designare in animo habuerit, immo in dubio est, num ipse Quintilianus id perspectum habuerit.

Notae

Bibliographia 
 Kurt Latte, "Livy's Patavinitas" in Classical Philology vol. 35 (1940) pp. 56-60

Verba Latina
Titus Livius
Patavium